Københavns Adresseavis, 1780-05-31
(Af det Fyhnske Adresse=Contoirs Efterretninger.)De forlanger af mig at vide, hvorledes jeg afvigte Sommer ved min Reise til Jylland igiennem Coldinghuus Amt, frem og tilbage, har forefunden den nye Jorddeeling, siden der foregives, at den halve Deel af Amtets Hartkorn, som tilforn var Ryttergods og nu Selveiere, har faaet deres Eiendomme uddeelte. Dette forholder sig og saaledes; thi siden jeg for endeel Aar siden har passeret igiennem Amtet, og fandt samme nu gandske forandret, ved det enhver har sin Eiendom i Kobler indgrøftet, og en stor Deel med levende Gierder forsynet, gjorde jeg mig Umage at undersøge disse Jndretninger: Fra Snoghøy til Colding og 4re Sogne, paa hiin Side Colding, som kaldes Frieheden, samt fra Colding til Weyle og derfra den heele Odde af Landet tilbage til Fridericia, er altsammen paa et Par Byer nær uddeelt, og af en vis Mand, der havde været ved Jorddeelingen fra Begyndelsen, erfaret, at de 10 sidste Aar var næsten 34 Kirke=Sogne uddeelte, som, foruden Præstegaardene, bestaaer af 94 Byer, der indeholder 5023 Tønder Hartkorn, og beboes af 1263. Selveier=Bønder, der alle har deres Jorder næsten inddeelte i to Kobler, som ere indrettede saaledes: at de, som har stor Hartkorn, kan med Tiden forunde hver af sine Børn en Kobbel, og saaledes blive flere Familier med Tiden. Disse Kobler ere indgrøftede, at hver har sin Jord for sig selv, saa at de store Over dreve, der var tilforn, ere nu, ved det Bønderne har udskaaret Engene, oprøddet Buskene og brugt dem til levende Gierder, saa avles der anseelig meere Høe, og Jorden har de til største Deel inddeelt i 10 Deele: bruges aarlig til Sædeland, og 5 bruges deels til at tøyre deres Bester og Kreature paa, og deels til Høe Avling. Ved denne Indretning giver Køene meere Melk, og Kreaturene ere i bedre Stand, end naar de gaae løse, derved avles og meere Høe, og det som er endnu betydeligere, ved det Jorden faaer Hvile, og Overdrevene ere indrettede til Agerland, avles der meere Korn, saa at Tienderne ere anseeligere end tilforn. En stor Deel saaer af det røde hollandske Kleverfrøe, som er ulige bedre end det hvide, siden det varer flere Aar Hvor Eiendommen er meget god, har de begyndt med at saae Hvede, ja endog endeel med Rabsat og Hørfrøe, saa at Bønderne nu, siden enhver har faaet sin Eiendom for sig selv, ere meere flittige end tilforn, og ey lader den mindste Plet af deres Eiendomme gaae unyttig bort. Hvor Byerne har været store, og følgelig Overdrevene langt borte, der har de udflyttet og lag Gaarden midt i deres tildeelte Jorder, og saaledes findes 43 eneste Gaarde opbygt, hvilket alt ved Kongens Naade er kommen til Fuldkommenhed. Mig er berettet, at det som meest ved Jorddeelingen, bør lagttages, er at Eiendommen taxeres af kyndige Mænd, at hver Sort Jord kommer i sin rette Classe, og at samme afhiemles til Tinge, thi derpaa beroer i Besynderlighed Jorddeelingens Rigtighed, dernæst at en Bonde ey faaer meere af første Classe Jord, end han har havt tilforn; thi faaer han meere, kan han ikke forbedre sig, og faaer han mindre, kan han ey holde sin Avling i Drift, har han ringe Jord ved Byen, udlægges ham desbedre i Overdrevet, som til største Deel er indrettet saaledes, at en Vey gaaer midt igiennem Marken og Overdrevet, hvorved paa hver Side enhver har Jndkiørsel til sin yderste Kobbel. - Lande veiene ere saaledes anlagte 14 Alen bred, og de andre 10 a 12 Alen foruden Grøfterne ved hver Side, saa at det er et yndigt Syn at see disse Jnddeelinger. Heeden har de og begyndt med at flytte Gaarde; thi siden Byerne havde ofte en halv, ja næsten en Miil til deres Marker, saa har Bønderne i Heinsvig og Randebølle Sogne i afvigte Sommer ved Præsten og kyndige Bønder deelt deres Jorder, og saaledes 10 Gaarde udflyttede ved ald Hielp. Dette er den beste Maade efter Haanden at faae de vidtløftige Heder opbygt og dyrket. Men som Hederne ligger langt fra Skovene og Kiøbstæderne, saa siden der her og der i Hederne findes god Leer og Tørveskiær i Overflødighed. var det at ønske, at der af Bønderne blev oprette Feldt=Ovne, ligesom i Holsteen, at de der kunde brænde Steen, og saaledes efterhaanden kunde Stæderne i Heden med liden Bekostning vorde opbygt, og Landet efterhaanden dyrket. - J Stiernholms Amt forefandt jeg, at de fleste Byer i de 3 a 4 sidste Aar ere blevne uddeelte, og ligeledes endeel Byer i Skanderborg Amt, og saaledes er mig berettet, at dermed i flere Amter begyndes, hvilket om det saaledes continuerer, vil Landet overalt blive dyrket, og med Tiden give dobbelt Afgrøde, hvorved en anseelig Deel flere Familier kan ernære sig.